Так, гэта нялёгка – быць сёння носьбітам хрысціянскіх каштоўнасцей у свеце, які настаўлены да іх непрыязна, калі не сказаць, варожа. Таму першае, чаму павінен паспрыяць час Вялікага Посту, гэта абудзіць і ўмацаваць нашу матывацыю БЫЦЬ Хрысціянінам! Нягледзячы на цяжкасці і перашкоды, будаваць Божае Валадарства ў сваім сэрцы. Тады яно, як той агонь, будзе асвячаць усё навокал, саграваць і запальваць сабой іншых. Пра гэта кажа нам Езус у Евангеллі: “Агонь прыйшоў Я кінуць на зямлю і як жа хачу, каб ён ужо разгарэўся!” (Лк 12,49). Разгарэўся ў душы паасобнага чалавека.